**Ministru kabineta noteikumu projekta**

**„Noteikumi par atlīdzības apmēru Sabiedrības integrācijas fonda padomes locekļiem, kas ir nevalstisko organizāciju pārstāvji” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts „Noteikumi par atlīdzības apmēru Sabiedrības integrācijas fonda padomes locekļiem, kas ir nevalstisko organizāciju pārstāvji” (turpmāk – Projekts) sagatavots, lai saskaņā ar Sabiedrības integrācijas fonda likuma 9.panta piekto daļu (stājas spēkā 2020.gada 1.janvārī) noteiktu atlīdzības apmēru Sabiedrības integrācijas fonda (turpmāk – Fonds) padomes sastāvā iekļautajiem nevalstisko organizāciju pārstāvjiem par amata pienākumu pildīšanu Fonda padomē. Projekts paredz, ka tas stājas spēkā 2020.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz 2019.gada 8.jūlija likumu „Grozījumi Sabiedrības integrācijas fonda likumā” (stājās spēkā 2019.gada 23.jūlijā), ar kuru Sabiedrības integrācijas fonda likuma 9.panta piektā daļa izteikta jaunā redakcijā (stājas spēkā 2020.gada 1.janvārī), paredzot, ka Ministru kabinets nosaka, ka Fonda padomes sastāvā iekļautie nevalstisko organizāciju pārstāvji par amata pienākumu pildīšanu Fonda padomē saņem atlīdzību, izpildot Ministru prezidenta 2019.gada 12.augusta rezolūcijā Nr.12/2019-JUR-153 doto uzdevumu Kultūras ministrijai sadarbībā ar Valsts kanceleju līdz 2020.gada 1.janvārim sagatavot un noteiktā kārtībā iesniegt Ministru kabinetā Sabiedrības integrācijas fonda likuma (2019.gada 8.jūlija likuma „Grozījumi Sabiedrības integrācijas fonda likumā” redakcijā) 9.panta piektajā daļā minēto tiesību aktu projektu, attiecīgi nodrošinot Ministru kabinetam dotā uzdevuma izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2019.gada 8.jūlija likumu „Grozījumi Sabiedrības integrācijas fonda likumā” (stājās spēkā 2019.gada 23.jūlijā) Sabiedrības integrācijas fonda likuma 9.panta piektā daļa izteikta jaunā redakcijā, paredzot, ka Ministru kabinets nosaka, ka Fonda padomes sastāvā iekļautie nevalstisko organizāciju pārstāvji par amata pienākumu pildīšanu Fonda padomē saņem atlīdzību. Saskaņā ar Sabiedrības integrācijas fonda likuma pārejas noteikumu 10.punktu grozījums par šā likuma 9.panta piektās daļas izteikšanu jaunā redakcijā stājas spēkā 2020.gada 1.janvārī.  Projekts sagatavots sadarbībā ar Fondu un Valsts kancelejas atlīdzības speciālistiem, konsultējoties ar nevalstisko organizāciju pārstāvjiem un ņemot par pamatu Fonda sekretariāta izstrādāto un Fonda padomes 2019.gada 30.augusta sēdē izskatīto atlīdzības aprēķinu. Projekts ir izskatīts un guvis atbalstu Kultūras ministrijas 2019.gada 31.jūlijā izveidotajā darba grupā tiesību aktu projektu izstrādei sabiedrības integrācijas jomā un Nevalstisko organizāciju un Ministru kabineta sadarbības memoranda īstenošanas padomē.  Sabiedrības integrācijas fonda likuma 9.panta pirmās daļas 2.punkts nosaka, ka Fonda padomes sastāvā ir četri nevalstisko organizāciju pārstāvji. Savukārt Sabiedrības integrācijas fonda likuma pārejas noteikumu 6.punkta 1) apakšpunkts nosaka, ka pēc tam kad stājies spēkā grozījums par šā likuma [9.panta](https://likumi.lv/ta/id/26310#p9) pirmās daļas izteikšanu jaunā redakcijā, kas paredz, ka Fonda padomes sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs un tieslietu ministrs, kā arī četri nevalstisko organizāciju pārstāvji, tie pieci nevalstisko organizāciju pārstāvji, kuri izraudzīti darbam Fonda padomē un darbojas tajā vismaz gadu līdz šā likuma 9.panta pirmās daļas grozījuma spēkā stāšanās brīdim, turpina ieņemt Fonda padomes locekļa amatu līdz dienai, kad zūd tiesiskais pamats turpināt darbu Fonda padomē, bet ne ilgāk kā līdz 2021.gada 31.maijam.  Projekta 2.punkts nosaka Fonda padomes locekļa, kas ir nevalstiskās organizācijas pārstāvis, atlīdzības apmēru par vienu Fonda padomes sēdi – 118,96 *euro*. Atlīdzībā ir ietverta gan samaksa par sagatavošanos un piedalīšanos Fonda padomes sēdē, gan darba devēja valsts sociālās apdrošināšanas obligātās iemaksas. Minēto atlīdzības apmēru izstrādāja Fonds, konsultējoties ar nevalstisko organizāciju pārstāvjiem un sadarbībā ar Valsts kancelejas atlīdzības speciālistiem. Šāds atlīdzības modelis guva atbalstu arī no Fonda padomes puses un tas tika atbalstīts Kultūras ministrijas 2019.gada 31.jūlijā izveidotajā darba grupā tiesību aktu projektu izstrādei sabiedrības integrācijas jomā un Nevalstisko organizāciju un Ministru kabineta sadarbības memoranda īstenošanas padomē. Atlīdzības apmēra detalizēts aprēķins ir ietverts Projekta sākotnējās ietekmes novērtējuma ziņojuma (anotācijas) III. sadaļā „Tiesību akta projekta ietekme uz valsts budžetu un pašvaldību budžetiem”.  Saskaņā ar Sabiedrības integrācijas fonda likuma 2.panta otro daļu Fonda lēmējorgāns ir Fonda padome, kas pārvalda Fondu. Ņemot vērā Sabiedrības integrācijas fonda likuma 3.panta otrajā daļā Fondam noteiktos uzdevumus un atbilstoši Fonda padomes locekļu, kas ir nevalstisko organizāciju pārstāvji, amata pienākumiem (piemēram, Fonda īstenoto valsts budžeta programmu pārraudzība, Fonda prioritāšu un uzdevumu formulēšana, to izpildes kontrole, Fonda darbības stratēģijas izstrāde, kā arī lēmumu pieņemšana ar valsts budžeta finansējuma izlietošanu saistītos jautājumos, lēmumu pieņemšana par projektu apstiprināšanu vai noraidīšanu u.c.), atlīdzības apmērs ir pielīdzināms Ministru kabineta 2010.gada 30.novembra noteikumu Nr.1075 „Valsts un pašvaldību institūciju amatu katalogs” 35.amatu saimes „Politikas ieviešana” V līmenim un 13.mēnešalgu grupas 3.kategorijai, kurai saskaņā ar Ministru kabineta 2013.gada 29.janvāra noteikumiem Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” piemērojama maksimālā mēneša darba alga – 1 917 *euro*. Attiecīgi Fonda padomes loceklis, kas ir nevalstiskās organizācijas pārstāvis, saņems minēto atlīdzību 118,96 *euro* apmērā par vienu Fonda padomes sēdi*.*  Projekta 3.punkts nosaka, ka, ievērojot valsts pārvaldes labās prakses piemērus un pēc līdzības ar Sociālā uzņēmuma likuma 6.panta ceturtajā daļā noteikto atlīdzības saņemšanu un Ministru kabineta 2018.gada 20.februāra noteikumu Nr.101 „Noteikumi par Sociālo uzņēmumu komisiju” 28.punktā noteikto ceļa izdevumu kompensēšanu Sociālo uzņēmumu komisijas loceklim, kas nav pilnvarota amatpersona, Fonda padomes loceklim, kas ir nevalstiskās organizācijas pārstāvis, kompensē arī ceļa izdevumus ne vairāk kā 40 *euro* apmērā par Fonda padomes sēdi, pamatojoties uz šos izdevumus apliecinošiem dokumentiem (sabiedriskā transporta braukšanas biļetes vai degvielas izdevumus apliecinoši dokumenti). Tādejādi tiks nodrošinātas vienlīdzīgas reģionālās pārstāvniecības iespējas tiem Fonda padomes locekļiem, kas pārstāv Latvijas reģionus, piedalīties Fonda padomes sēdēs.  Fonda padomes loceklis, kas ir nevalstiskās organizācijas pārstāvis, katru mēnesi Fonda sekretariātā iesniegs transporta (sabiedriskā transporta braukšanas biļetes vai degvielas izdevumus apliecinošus dokumentus) izdevumus apliecinošus dokumentus. Augstāk minētā atlīdzība tiks izmaksāta mēneša laikā pēc Fonda padomes sēdes (Projekta 4.punkts). Projekta 4.punktā ietvertais regulējums par atlīdzības izmaksas kārtību pēc būtības ir iekļaujams Projektā noteiktajā tiesiskajā regulējumā. Atlīdzības izmaksas kārtības noteikšana ir būtiska, lai Fonda padomes locekļiem nerastos pārpratumi par atlīdzības saņemšanu. Pildot Fonda padomes locekļa amata pienākumus, atlīdzība tiek izmaksāta reizi mēnesī, savukārt Fonda padomes sēdes saskaņā ar Fonda likumu notiek ne retāk kā reizi trijos mēnešos, t.i., to norise atsevišķos gadījumos var būt biežāka. Līdz ar to ir būtiski Projektā iekļaut tiesisko regulējumu, kas atlīdzības izmaksas kārtību sasaista ar Fonda padomes sēžu norises biežumu.  Provizoriskie atlīdzības un ceļa izdevumu aprēķini ir detalizēti skaidroti Projekta sākotnējās ietekmes novērtējuma ziņojuma (anotācijas) III. sadaļā „Tiesību akta projekta ietekme uz valsts budžetu un pašvaldību budžetiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kanceleja, Fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | izmaiņas, salīdzinot ar vidēja termiņa budžeta ietvaru 2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X |  | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Sabiedrības integrācijas fonda likuma **9.panta piekto daļu** (stājas spēkā 2020.gada 1.janvārī) Fonda padomes sastāvā iekļautie nevalstisko organizāciju pārstāvji par amata pienākumu pildīšanu Fonda padomē ar 2020.gada 1.janvāri saņem atlīdzību. Atlīdzību nevalstisko organizāciju pārstāvjiem nosaka atbilstoši plānotajam Fonda padomes sēžu skaitam gadā, t.i., 12 (divpadsmit) padomes sēdes gadā, un padomes sēžu ilgumam stundās – vidēji vienas Fonda padomes sēdes ilgums 2 (divas) stundas. Lai sagatavotos Fonda padomes sēdēm, Fonda padomes loceklim vidēji ir nepieciešamas 6 (sešas) stundas. Nokļūšanai uz Fonda padomes sēdēm tiek segti ceļa izdevumi.  **Provizorisks aprēķins:**  Atlīdzība Fonda padomes loceklim, kas ir nevalstiskās organizācijas pārstāvis, par darbu tiek pielīdzināta 35.amatu saimei „Politikas ieviešana” V līmenim un 13 mēnešalgu grupai ar maksimālo apmēru 1 917 *euro*. Pamatojumu atlīdzības apmēram nosaka Valsts un pašvaldību institūciju amatpersonu un darbinieku atlīdzības likums un uz šā likuma pamata izdotie Ministru kabineta 2010.gada 30.novembra noteikumi Nr.1075 „Valsts un pašvaldību institūciju amatu katalogs”, kas nosaka konkrēta amata piederību kādai amatu saimei un attiecīgi arī mēnešalgu grupai, un Ministru kabineta 2013.gada 29.janvāra noteikumi Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, kas nosaka katras mēnešalgu grupas maksimālo apmēru un atbilstoši amatpersonu darba pienākumiem noteiktajai mēnešalgu grupai maksimālo mēneša darba algu (turpmāk – normatīvie akti).  *Vidējā stundas tarifa likme:* (1 917 *euro* / 160 vid. darba stundu skaits mēnesī 2019.gadā = 11,98 *euro/stundā*).  Plānots, ka sēdes ilgums ir 2 (divas) stundas, savukārt gatavošanās sēdei 6 (sešas) stundas, kas kopā veido 8 (astoņas) stundas.  Izmaksas vienam Fonda padomes loceklim par vienu sēdi:  11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro\** 8 stundas =118,96 *euro.*  **Atlīdzības apmērs 5 (pieciem) nevalstisko organizāciju pārstāvjiem – Fonda padomes locekļiem 2020.gadā:**  **Darbs Fonda padomes sēdēs** 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 2 darba stundas \* 12 sēdes = **1784,40  *euro***.  **Sagatavošanās Fonda padomes sēdēm** 11,98 *euro*/stundā +2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 6 darba stundas \* 12 sēdes = **5 353,20 *euro***.  11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 8 darba stundas (darbs Fonda padomes sēdēs – 2 (divas) stundas un sagatavošanās Fonda padomes sēdēm – 6 (sešas) stundas) \* 12 sēdes = 7**137,60 *euro***.  **Paredzami izdevumi ceļa izdevumu kompensēšanai:**   * transporta izdevumi 2 (diviem) nevalstisko organizāciju pārstāvjiem no reģioniem – degvielas patēriņš uz 100 km 11 litri nobrauktie kilometri, lai ierastos uz un atgrieztos no sēdes, vienam pārstāvim vidēji ir 250 km, nepieciešamā degviela 27,5 litri x degvielas cena 1,327 *euro* ( 95e) = 36,49 *euro*. Ņemot vērā degvielas cenu svārstības, noapaļojot noteikt, ka transporta izdevumi uz vienu Fonda padomes sēdi nevalstiskās organizācijas pārstāvim no reģioniem ir *40 euro x 2 pārstāvji x 12 sēdes =* **960,00*euro***; * transporta izdevumi 3 (trīs) nevalstisko organizāciju pārstāvjiem no Rīgas – sabiedriskā transporta izdevumi 2,30 *euro* (divi braucieni sabiedriskajā transportā) x 3 pārstāvji x 12 sēdes = **82,80** ***euro****.*   **Kopā izdevumi: 1 784,40 *euro* + 5 353,20 *euro* + 960,00 *euro* + 82,80 *euro* = 8 180,40 *euro***.  Saskaņā ar Sabiedrības integrācijas fonda [**likum**](https://likumi.lv/ta/id/26310-sabiedribas-integracijas-fonda-likums)**a pārejas noteikumu** **6.punkta 1) apakšpunktu** pēc tam, kad stājies spēkā grozījums par šā likuma 9.panta pirmās daļas izteikšanu jaunā redakcijā, kas paredz, ka Fonda padomes sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs un tieslietu ministrs, kā arī 4 (četri) nevalstisko organizāciju pārstāvji, tie 5 (pieci) nevalstisko organizāciju pārstāvji, kuri izraudzīti darbam Fonda padomē un darbojas tajā vismaz gadu līdz šā likuma 9.panta pirmās daļas grozījuma spēkā stāšanās brīdim, turpina ieņemt Fonda padomes locekļa amatu līdz dienai, kad zūd tiesiskais pamats turpināt darbu Fonda padomē, bet ne ilgāk kā līdz 2021.gada 31.maijam.  **Atlīdzības apmērs nevalstisko organizāciju pārstāvjiem – Fonda padomes locekļiem 2021.gadā:**  **Darbs Fonda padomes sēdēs** – līdz 2021.gada 31.maijam11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 2 darba stundas \* 5 sēdes = **743,50  *euro***un pēc 2021.gada 31.maija 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 2 darba stundas \* 7 sēdes = **832,72  *euro***.  **Kopā darbs Fonda padomes sēdēs 2021.gadā – 743,50 *euro* + 832,72 *euro* = 1 576,22 *euro***.  **Sagatavošanās Fonda padomes sēdēm** **–** līdz 2021.gada 31.maijam11,98 *euro*/stundā +2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 6 darba stundas \* 5 sēdes = **2 230,50 *euro*** un pēc 2021.gada 31.maija 11,98 *euro*/stundā +2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 6 darba stundas \* 7 sēdes = **2 498,16 *euro***.  **Kopā sagatavošanās Fonda padomes sēdēm 2021.gadā –2 230,50 *euro* + 2 498,16 *euro* = 4 728,66 *euro*.**  Līdz 2021.gada 31.maijam11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 8 darba stundas \* 5 sēdes = **2 974,00 *euro***. Pēc 2021.gada 31.maija 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 8 darba stundas \* 7 sēdes = **3 330,88 *euro***.  **Kopā atlīdzība nevalstisko organizāciju pārstāvjiem – Fonda padomes locekļiem 2021.gadā – 2 974,00 *euro* + 3 330,88 *euro* = 6 304,88 *euro***.  **Paredzami izdevumi ceļa izdevumu kompensēšanai:**   * transporta izdevumi 2 (diviem) nevalstisko organizāciju pārstāvjiem no reģioniem – degvielas patēriņš uz 100 km 11 litri nobrauktie kilometri, lai ierastos uz un atgrieztos no padomes sēdes, vienam pārstāvim vidēji ir 250 km, nepieciešamā degviela 27,5 litri x degvielas cena 1,327 *euro* (95e) = 36,49 *euro*. Ņemot vērā degvielas cenu svārstības, noapaļojot noteikt, ka transporta izdevumi uz vienu Fonda padomes sēdi reģionālajam pārstāvim ir *40 euro x 2 pārstāvji x 12 sēdes =* **960,00 *euro***; * transporta izdevumi līdz 2021.gada 31.maijam 3 (trīs) nevalstisko organizāciju pārstāvjiem no Rīgas – sabiedriskā transporta izdevumi 2,30 *euro* (divi braucieni sabiedriskajā transportā) \* 3 pārstāvji x\*5 sēdes = 34,50 *euro* un pēc 2021.gada 31.maija 2 (diviem) nevalstisko organizāciju pārstāvjiem sabiedriskā transporta izdevumi 2,30 *euro* \* 2 pārstāvji \* 7 sēdes = 32,*20 euro.* Kopā sabiedriskā transporta izdevumi 34,50 *euro* + 32,20 *euro* = **66,70 *euro***.   **Kopā izdevumi: 1576,22 *euro* +4728,66 *euro* + 960,00 *euro* + 66,70 *euro* = 7 331,58 *euro***.  **Atlīdzības apmērs 4 (četriem) nevalstisko organizāciju pārstāvjiem – Fonda padomes locekļiem 2022.gadā un turpmākajos gados:**  **Darbs Fonda padomes sēdēs** 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 2 darba stundas \* 12 sēdes = **1 427,52 *euro.***  **Sagatavošanās Fonda padomes sēdēm** 11,98 *euro*/stundā +2,89*euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 6 darba stundas \* 12 sēdes = **4 282,56 *euro***.  11,98 *euro*/stundā +2,89*euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 8 darba stundas \* 12 sēdes = **5 710,08 *euro***.  **Paredzami izdevumi ceļa izdevumu kompensēšanai:**   * transporta izdevumi 2 (diviem) nevalstisko organizāciju pārstāvjiem no reģioniem – degvielas patēriņš uz 100 km 11 litri nobrauktie kilometri, lai ierastos uz un atgrieztos no padomes sēdes, vienam pārstāvim vidēji ir 250 km nepieciešamā degviela 27,5 litri x degvielas cena 1,327 *euro* (95e) = 36,49 *euro*. Ņemot vērā degvielas cenu svārstības, noapaļojot noteikt, ka transporta izdevumi uz vienu padomes sēdi reģionālajam pārstāvim ir *40 euro x 2 pārstāvji x 12 sēdes =* **960,00 *euro***; * transporta izdevumi 3 (trīs) nevalstisko organizāciju pārstāvjiem no Rīgas – sabiedriskā transporta izdevumi 2,30 *euro* (divi braucieni sabiedriskajā transportā) x 2 pārstāvji x 12 sēdes = **55,20 *euro***.   **Kopā izdevumi: 1427,52 *euro* + 4282,56 *euro* + 960,00 *euro* + 55,20 *euro* = 6 725,28 *euro.*** | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta īstenošana tiks nodrošināta Fonda esošā budžeta ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts sagatavots sadarbībā ar Fondu un Valsts kanceleju, ņemot par pamatu Fonda sekretariāta izstrādāto un Fonda padomes 2019.gada 30.augusta sēdē izskatīto atlīdzības aprēķinu. Projekts 2019.gada 10.oktobrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un 2019.gada 11.oktobrī ievietots Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2019.gada 24.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Papildus Projekts 2019.gada 11.oktobrī nosūtīts Nevalstisko organizāciju un Ministru kabineta sadarbības memoranda padomi pārstāvošām nevalstiskām organizācijām viedokļa sniegšanai līdz 2019.gada 24.oktobrim. |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2019.gada 24.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Papildus Projekts 2019.gada 11.oktobrī nosūtīts Nevalstisko organizāciju un Ministru kabineta sadarbības memoranda padomi pārstāvošām nevalstiskām organizācijām viedokļa sniegšanai līdz 2019.gada 24.oktobrim. |
| 3. | Sabiedrības līdzdalības rezultāti | Projektā noteiktais tiesiskais regulējums konceptuāli atbalstīts Fonda padomes 2019.gada 30.augusta sēdē. Viedokli par Projektu noteiktajā termiņā sniedza Nevalstisko organizāciju un Ministru kabineta sadarbības memoranda padomi pārstāvošās nevalstiskās organizācijas – biedrība „Latvijas Pilsoniskā alianse” un biedrība „Eiropas Latviešu apvienība”. Biedrība „Latvijas Pilsoniskā alianse” atbalsta Projektā ietverto tiesisko regulējumu. Biedrība „Eiropas Latviešu apvienība” atbalsta paritātes principa nodrošināšanu starp visiem Fonda padomes locekļiem, tai skaitā nevalstisko organizāciju pārstāvjiem paredzot atlīdzību par amata pienākumu veikšanu un ceļa izdevumu segšanu. Vienlaikus biedrība „Eiropas Latviešu apvienība” aicina izvērtēt iespēju gadījumos, kad nevalstiskās organizācijas pārstāvis ir no diasporas organizācijas un nav pastāvīgi dzīvojošs Latvijā, piemērot Eiropas Komisijas noteikumos paredzēto komandējuma likmi (dienas naudu par dalību padomes sēdē un faktiskos ceļa izdevumus no mītnes zemes). Minētais biedrības „Eiropas Latviešu apvienība” ierosinājums nav ņemts vērā, jo saskaņā ar Ministru kabineta 2011.gada 27.septembra noteikumu Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē” 8.2.apakšpunktu darbam Fonda padomē var tikt izraudzītas nevalstiskās organizācijas, kas ir reģistrētas un darbojas Latvijas Republikā vismaz 5 (piecus) gadus. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts kanceleja, Fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Rancāne-Delekolē 67330310

[Sanita.Rancane\_Delekole@km.gov.lv](mailto:Sanita.Rancane_Delekole@km.gov.lv)

Sausā 67243129

[Inta.Sausa@sif.gov.lv](mailto:Inta.Sausa@sif.gov.lv)